### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2021, 2022 og 2023 er der i forbindelse med budgetaftalen
for budget 2021-2024 afsat et samlet rådighedsbeløb på 10,27 mio. kr. til anlæg af en cykelsti
fra [adresse] til Føllenslev. I forbindelse med budgetaftalen for budget 2022-2025 er der afsat
yderligere 6,0 mio. kr. til projektet fordelt med 4,0 mio. kr. i 2022 og 2,0 mio. kr. i 2023. Den
samlede anlægsramme til projektet udgør dermed i alt 16,27 mio. kr. Der søges nu om en anlægsbevilling på 2,0 mio. i 2022 til detailprojektering, arealerhvervelse, afholdelse af borgermøde med videre.

## Indstillinger

Direktøren indstiller, at der gives en anlægsbevilling på i alt 2,0 mio. kr. finansieret af
rådighedsbeløbet i 2022 til detailprojektering, arealerhvervelse, afholdelse af borgermøde med videre.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2021, 2022 og 2023 er der afsat et samlet rådighedsbeløb på i alt 16,27 mio. kr. til anlæg af en cykelsti fra [adresse] til Føllenslev. Forud for denne anlægsbevilling er der i marts 2022 frigivet 1,0 mio. kr. til igangsættelse af analyser, forundersøgelser og skitseprojekt. Samlet set er der betalt og bestilt opgaver for 98 % af det frigivne beløb. For at sikre fortsat fremgang i projektet søges der nu om en anlægsbevilling på 2,0 mio. kr. til opstart af detailprojektering, arealerhvervelse, afholdelse af borgermøde med videre.

## Økonomiske konsekvenser

Der er afsat et rådighedsbeløb på i alt 16,27 mio. kr. i 2021-2023 til en cykelstiforbindelse fra
[adresse] til Føllenslev. Det bemærkes, at restrådighedsbeløbet herefter udgør 13,27 mio. kr.

[adresse] bemærkninger er indarbejdet i sagen.